2019 के आम चुनावों की दस्तक से महज कुछ महीने पहले अयोध्या विवाद एक बार फिर तूल पकड़ता दिख रहा है। राष्ट्रीय स्वयंसेवक संघ और बीजेपी नेताओं की बयानबाजी के बीच अब बाबा रामदेव ने बड़ा बयान दिया है। बाबा रामदेव ने कहा है कि संतों/राम भक्तों ने संकल्प कियी है कि राम मंदिर में अब और देर नहीं। उन्होंने कहा है कि मुझे लगता है कि इसी वर्ष शुभ समाचार देश को मिलेगा। उधर, राम जन्मभूमि न्यास के अध्यक्ष राम विलास वेदांती ने ऐलान किया है कि अयोध्या में दिसंबर में राम मंदिर का निर्माण शुरू हो जाएगा। उन्होंने दावा किया है कि अध्यादेश से नहीं बल्कि आपसी सहमति से ऐसा होगा। हालांकि यूपी के डेप्युटी सीएम केशव प्रसाद मौर्य अलग ही सुर में बात करते नजर आ रहे हैं।